Сквер Старосцінская слабада

Старо́сцінская слабада́ (руск.: Старостинская слобода) — сквер у Цэнтральным раёне Мінска. Размешчаны ў паркавай зоне ўздоўж ракі Свіслач у межах вуліц Камуністычнай, Старажоўскай, перад гасцініцай «Беларусь». 10 ліпеня 1999 года ў скверы быў урачыста адкрыты помнік А. С. Пушкіну (скульпт. Юрый і Рыгор Арэхавы). Помнік стаў падарункам мэрыі Масквы гораду Мінску, прымеркаваным да 200-годдзя з дня нараджэння расійскага паэта. Праз помнік сквер часам памылкова называюць Пушкінскім. Назва скверу прысвоена ў 2009 годзе, паводле назвы старога прадмесця Старосцінская слабада, якое існавала тут у XVI — першай палове XX ст.. Зноскі Спасылкі На Вікісховішчы ёсць медыяфайлы па тэме Сквер Старосцінская слабада